Станіслаў Задарноўскі

Станіслаў Задарноўскі () — службовец, адвакат.

 Біяграфія 
Прадстаўнік шляхецкага роду Задарноўскіх.

Сябра Гродзенскай муніцыпальнай рады ў 1812 г. У 1819 г. — адвакат Гродзенскага галоўнага суда. У 1822 выдаткаваў жонцы губернатара Анджэйкавіча 13 злотых 10 грошаў на кракаўскі помнік Касцюшку.

Член масонскай ложы «Сябры чалавецтва» ў Гродне.

 Сям’я 
У шлюбе з Яаннай з Грамыкаў (пам. да 24 студзеня 1840), дачкой Міхала Грамыкі, харунжага пяцігорскага, і Марыяны з Сэмп-Шажынскіх. У другім шлюбе з Міхалам Бухавецкім (каля 1778 — 2/14 кастрычніка 1842), сынам Віктарына і былым шамбялянам пры двары караля Станіслава Аўгуста, які ў першым шлюбе быў з яе сястрой Магдаленай (каля 1785 — 25 лютага 1823)Wojciech Batura. Dobre rady wychowawcze Joanny z Hromyków Buchowieckiej (1838 r.).

У шлюбе з Яаннай меў дзяцей:
 Калікст Задарноўскі, служыў у расійскім войску ў Тыфлісе;
 Эмілія, у шлюбе з Міхалам Бухавецкім-малодшым (пасербам);
 Саламея.

У другім шлюбе з Міхалам Бухавецкім Яанна таксама мела дзяцей:
 Юліян (нар. 3 ліпеня 1824);
 Ігнацы (нар. 12 лістапада 1825);
 Віктар Максімільян Ян (нар. 14 кастрычніка 1827).

 Літаратура 


Катэгорыя:Адвакаты Беларусі